32. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 1410 της 30 Δεκ. 1952/12 Ιαν.  1953 Περί μερικής ατελείας εκ του φόρου Δημοσίων Θεαμάτων ενίων δημοσίων θεαμάτων διδομένων υπέρ εθνικών κοινοφελών ή φιλανθρωπικών σκοπών. Λαβόν υπ’ όψιν τας διατάξεις της παρ. 1 του άρθρ. 3 του υπ’ αριθ. 563/1948 Νομοθ. Δ/τος και του άρθρ. 13, του υπ’ αριθ. 1642/1942 τοιούτου, ως και την υπ’ αριθ. Μ.12066 από 6/12/52 έγγραφον πρότασιν του Υπουργού των Οικονομικών, αποφασίζει: Εξουσιοδοτεί τον Υπουργόν των Οικονομικών όπως, προκειμένου περί δημοσίων εν γένει θεαμάτων, ων άπασαι αι εισπράξεις διατίθενται υπέρ του μαχομένου Στρατού και των εις τα Σώματα Ασφαλείας υπηρετούντων, των οικογενειών αυτών, των ανταρτοπλήκτων και εν γένει υπέρ Εθνικών, κοινωφελών ή φιλανθρωπικών σκοπών, ως και προκειμένου περί μουσικών εκτελέσεων διδομένων υπό τυφλών μουσικών, παρέχη από 1 Ιαν. 1953 μέχρι και της 30 Ιουνίου ιδίου έτους, εις εκάστην συγκεκριμένην περίπτωσιν και αναλόγως του επιδιωκομένου σκοπού, μερικήν ατέλειαν μέχρι 80% επί του οφειλομένου φόρου δημοσίων θεαμάτων. 